- Vi føler at sygeplejersken er blevet glemt i det forslag vi har set nu. Statsministeren havde oprindeligt nævnt sygeplejersken som en del af det her. Allerede inden regeringens pressemøde i dag, var der ikke megen begejstring hos Dansk Sygeplejeråd Nordjylland. -Det udspil vi har set indtil videre, kommer ikke til at hjælpe vores medlemmer. De er ikke færdiguddannede og på arbejdsmarkedet som 17-årige så de vil ikke være en del af den her aftale, siger Christina Windau Hay Lund; 1. Kredsnæstformand DSR. Ifølge Christina Windau Hay Lund, kan arbejdet være nedslidende på mange måder. Derfor burde sygeplejerskerne også være inkluderet i det nye forslag. - Der er et rigtig højt arbejdstempo mange steder, der er skiftende vagter og sygeplejersker der arbejder i nattevagter. Så er der også en stor psykisk belastning ved at arbejde med meget syge mennesker og deres pårørende, siger Christina Windau Hay Lund; 1. Kredsnæstformand DSR Protest fra "Murersvendene i Nordjylland" Og det er ikke kun sygeplejerskerne der er utilfredse. I nat byggede en gruppe, der kalder sig ”Murersvendene i Nordjylland”, en mur, ved en af indgangene til Kildeparken i Aalborg. Det gjorde de i protest mod at hæve pensionsalderen yderligere. - En pensionsalder der hedder 7-6-78 år. Der er ikke noget at sige til, de kan ikke blive ved. Det er frustration det her. Politikkerne må vågne op lytte, hvad det er der bliver sagt, siger Allan Busk; Formand, 3F Aalborg Tilbage ved Dansk Sygeplejeråd er man nu bekymret for, hvordan fremtidens arbejdsliv ser ud for de danske sygeplejersker. - Hvis regeringen fastholder det forslag som vi har set indtil videre, så kommer det til at stille endnu højere krav til arbejdsgiver, til at tilrettelægge et arbejdsliv så vores medlemmer kan holde til at være i, i rigtig mange år, siger Christina Windau Hay Lund, 1. Kredsnæstformand DSR.

Referat:
Flere fagforbund er ærgerlige og føler sig forbigået i regeringens pensionsudspil. De mener, at der er et for ensidigt fokus på, hvad det vil sige at være nedslidt.